ഹരിത നേതാക്കള് വിഷയം സംഘടനാ പരിധിക്ക് അപ്പുറത്തേക്ക് കൊണ്ടുപോവുന്നതും വനിതാ കമ്മീഷനെ സമീപിച്ചതും അച്ചടക്കലംഘനം മുസ്ലിം ലീഗ് മുസ്ലിം ലീഗിന്റെ വിദ്യാര്ത്ഥി സംഘടനയായ എം.എസ്.എഫിന്റെ സംസ്ഥാന നേതൃത്വത്തിനെതിരെ സംഘടനയിലെ വനിതാ വിഭാഗം ഉയര്ത്തിയ ഗുരുതര ആരോപണത്തില് പ്രതികരണവുമായി മുസ്ലിം ലീഗ് സംസ്ഥാന ജനറല് സെക്രട്ടറി പി.എം.എ.സലാം. ഹരിതയിലെ പരാതിയുമായി ബന്ധപ്പെട്ട തുടര്നടപടികള് പാര്ട്ടി പരിഗണനയിലിരിക്കെ ഇത്തരം കാര്യങ്ങള് സംഘടനാ പരിധിക്ക് അപ്പുറത്തേക്ക് കൊണ്ട് പോകുന്നതും ഏറെ വിവാദങ്ങള് സൃഷ്ടിച്ച സംസ്ഥാന വനിതാകമ്മീഷനെ സമീപിച്ചതും അച്ചടക്കലംഘനമായി കാണാതിരിക്കാനാവില്ലെന്ന് പി.എം.എ സലാം പറഞ്ഞു. വിഷയത്തില് ഇരു സംഘടനാ ഭാരവാഹികളുമായി ഒന്നിലധികം തവണ കോഴിക്കോട് ലീഗ് ഹൗസില് ഒറ്റക്കും കൂട്ടായും ചര്ച്ചകള് നടത്തിയതാണ്. എം.എസ്.എഫ് സംസ്ഥാന പ്രവര്ത്തക സമിതി വിളിച്ച് ചേര്ത്ത് ഒരു പകല് മുഴുവനും ഈ വിഷയം ചര്ച്ച ചെയ്തതുമാണെന്നും പി.എം.എ സലാം ഫെയ്സ്ബുക്കില് കുറിച്ചു ഫെയ്സ്ബുക്ക് കുറിപ്പ് എസ്.എഫിലും ഹരിതയിലും ഉണ്ടായ ചില അനൈക്യം പാര്ട്ടി സംസ്ഥാന നേതൃത്വത്തിന്റെ പരിഗണനയിലിരിക്കെ ചില ഹരിത ഭാരവാഹികള് വനിതാ കമ്മീഷനെ സമീപിച്ചതായി വാര്ത്തകളില് നിന്ന് അറിയാന് സാധിച്ചു. ഇരു സംഘടനാ ഭാരവാഹികളുമായി ഒന്നിലധികം തവണ കോഴിക്കോട് ലീഗ് ഹൗസില് ഒറ്റക്കും കൂട്ടായും ചര്ച്ചകള് നടത്തിയതാണ്. എം.എസ്.എഫ് സംസ്ഥാന പ്രവര്ത്തക സമിതി വിളിച്ച് ചേര്ത്ത് ഒരു പകല് മുഴുവനും ഈ വിഷയം ചര്ച്ച ചെയ്തതുമാണ്. മുസ്ലീം ലീഗ് സംസ്ഥാന ഉപാധ്യക്ഷന് കുട്ടി അഹമ്മദ്കുട്ടി,എം.എസ്.എഫിന്റെ ചുമതലയുളള പാര്ട്ടി സംസ്ഥാന സെക്രട്ടറി സി.പി ചെറിയ മുഹമ്മദ് എന്നിവരുടെ കൂടി സാന്നിധ്യത്തിലായിരുന്നു ചര്ച്ചകള് നടന്നത്. ഹരിത ഭാരവാഹികളുമായി എം.എസ്.എഫ് ദേശീയ ഭാരവാഹികള് ചര്ച്ച ചെയ്ത് റിപ്പോര്ട്ട് നല്കിയതാണ്. അതുമായി ബന്ധപ്പെട്ട തുടര്നടപടികള് പാര്ട്ടി പരിഗണനയിലിരിക്കെ ഇത്തരം കാര്യങ്ങള് സംഘടനാ പരിധിക്ക് അപ്പുറത്തേക്ക് കൊണ്ട് പോകുന്നതും ഏറെ വിവാദങ്ങള് സൃഷ്ടിച്ച സംസ്ഥാന വനിതാകമ്മീഷനെ സമീപിച്ചതും അച്ചടക്കലംഘനമായി കാണാതിരിക്കാനാവില്ല. പി.എം.എ സലാം.